Prokurátorka (seriál)

***Prokurátorka*** je pôvodný televízny seriál z produkcie hranej tvorby TV JOJ, vysielaný od 6. septembra do 22. novembra 2023. Okrem kreatívnych tvorcov Kataríny Bachovej Gažovej a Valerie Schulczovej, na jeho realizácii sa podieľal i špeciálny zástupca GP SR v súdnom konaní Ján Šanta, ktorý dohliadal na námet či spracovanie predlohy. Konečný scenár pochádza už výhradne z dielne Schulczovej a Romana Olekšáka, oboch spolu podpísaných aj pod inými obdobnými počinmi (*[[Za sklom (seriál)|Za sklom]]*, *[[Kriminálka Kraj]]*).

V réžijnej úprave Pavla Soukupa a Vítězslava Procházku, hlavnú rolu fiktívnej prokurátorky zosobnila Zuzana Mauréry, a to po boku českého herca Lukáša Vaculíka čoby šéfa policajných vyšetrovateľov. 

Jednotlivé časti boli do programovej skladby zaradené najprv podružne, s cieľom pokryť dĺžku celovečerného formátu v prime time. Počnúc jedenástou nadviazali už štandardne, bez duálnych výskytov, no s vysielaním pre zmenu v druhom večernom pásme. Pravidelnosť ich týždňových cyklov narušili v septembri diskusné relácie k parlamentným voľbám. Navzdory dočasne nadpriemerným TV výkonom, od svojho uvedenia na obrazovky titul každotýždenne zaznamenával klesajúci divácky záujem. 

## Námet a výroba
Dielo ako také je primárne inšpirované reálnymi prípadmi vyšetrovanými niekdajším prokuratúrom Vojtechom Bachom, sekundárne tiež z odbornej praxe Jána Šantu, ktorého zviditeľnila kauza zmeniek TV Markíza. Seriál sa natáčal od 27. februára 2022 vo filmových ateliéroch TV JOJ na bratislavskej Kolibe, kde pre tieto účely postavili kompletné kulisy špeciálnej prokuratúry. Nakrúcal sa celú jar a podľa vyjadrenia kameramana Nicka Kollára pre *film.sk*, v letných mesiacoch dospel titul do fázy postprodukcie. 

## Synopsa a žáner
Z hľadiska obsahu a konceptu, jednotlivé epizódy seriálu predstavujú vždy samostatné kauzy prevzaté z histórie domácej prokurátory, využívajúc tak popri kriminálnej a „legal dráme“ i prvky politického thrilleru. Nadčasový dej série sa konkrétnejšie sústreďuje predovšetkým na súkromný život samotnej prokurátorky, jej neštandardný vzťah s hlavou policajných vyšetrovateľov, záhadné zmiznutie jej manžela či jej potenciálnu profesnú diskreditáciu.

## Obsadenie a postavy
### Hlavné roly
* Zuzana Mauréry ako JUDr. Sára Wolfová, prokurátorka (titul. postava)
* Lukáš Vaculík ako mjr. Viktor Bartoš, šéf policajných vyšetrovateľov

### Vedľajšie roly
* Bronislava Ištvánová ako Katarína Wolfová, nevlastná dcéra prokurátorky
* Ivan Martinka ako npor. Samuel Vychodil, IT kriminalista / údajný milenec Bartošovej ženy
* Marta Potančoková ako npor. Ida Vámosy, policajná vyšetrovateľka (ep. 14, 616)
* Dominika Morávková ako por. Andrea „Andy“ Kulajová, policajná vyšetrovateľka (ep. 1, 416)
* Maroš Kramár ako Peter Wolf, operatívec / Sárin manžel (ep. 1216)

### Epizódne úlohy
* Martin Spišák ako Marián Polúch, maloletý psychopat (ep. 1)
* Viktória Spišáková ako sociálna pracovníčka (ep. 1, 11, 15)
* Boris Farkaš ako Dr. Kamenský, detský psychológ (ep. 1, 7, 9, 16)
* Milan Mikulčík ako Slavomír Hán, vdovec (ep. 2) 
* Marko Igonda ako mjr. Mário Rohoň, vyšetrovateľ z Úradu inšpekčnej služby MV (ep. 2, 1516) 
* Lucia Lužinská ako Emília Molnárová, detská sestra (ep. 3)
* Richard Autner ako Nórbert Kulicha, stredoškolský učiteľ (ep. 4) 
* Peter Barták ako Andrej Pisarčík, Kulichov advokát (ep. 4) 
* Éva Bandor ako Zlatica Handzušová, učiteľka dejepisu (ep. 5)
* Peter Gábor ako Stanislav Mičko, podvádzaný manžel (ep. 6)
* Vlastina Svátková ako JUDr. Jana Garaiová, právnička / bývalá milenka Bartoša (ep. 6, 1516) 
* Dana Droppová ako Sofia Solovarská, dcéra zavraždenej (ep. 7)
* Maťka Garguláková ako Amália, Sofiina štvorročná neter (ep. 7)
* Zuzana Konečná ako Ema Bieliková, majiteľka autoservisu (ep. 8)
* Ján Jackuliak ako JUDr. Róbert Gális, Bielikovej advokát (ep. 8)
* Henrieta Kecerová ako Hana Fabiánová, dozorová prokurátorka (ep. 8, 1516)
* Marek Geišberg ako Jozef Mihalovič, nevlastný otec postihnutého chlapca (ep. 9)
* Zuzana Porubjaková ako Natália Mihalovičová, matka Františka a Natálie (ep. 9)
* AnnaMária Janeková ako Karin Knapíková, údajná obeť znásilnenia (ep. 10)
* Katarína Kolajová ako Knapíková, Karinina mama (ep. 10)
* Matej Landl ako Knapík, Karinin otec (ep. 10)
* Ady Hajdu ako JUDr. Viliam Nagy, Karinin právnik / bývalý prokurátor(ep. 10) 
* Alžbeta Ferencová ako Marcela Foltánová, VŠ študentka / modelka (ep. 11)
* Petra Dubayová ako Lea Fabiánová, Marcelina kamarátka (ep. 11)
* Jana Kvantíková ako Silvia Dolinská, Marcelina kamarátka (ep. 11)
* Ľudmila Swanová ako Krausová, sociálna pracovníčka (ep. 1112, 15)
* Matej Babej ako Martin Landík, mladý nekrofil (ep. 12)
* Andrea Karnasová ako Eva Bartošová, Viktorova žena / Samova informátorka (ep. 12, 16)
* Martina Zábranská ako Lucia Jablonská, asistentka a milenka Jaroslava Trnku (ep. 13) 
* Marta Maťová ako Veronika Trnková, manželka zavraždeného (ep. 13) 
* Rebecca Rigová ako Azri Dehmir, obeť falošného znásilnenia (ep. 14)
* Karol Šimon ako Hasan Dehmir, Turek / Azrin otec (ep. 14) 
* Gabriela Dolná ako Wolfovej svokra / Katarínina stará mama (ep. 1415)
* Matej Struhár ako policajt (štatista) (ep. 116)

## Prehľad sérií a častí

### 1. séria (2023)

## Komerčný ohlas a kritika
### TV sledovanosť
Prvé dve časti sa v univerzálnej skupine zaradili medzi najsledovanejšie nespravodajské programy – pilotná v zastúpení 427 tisíc divákov, druhá a na druhom mieste, už s ich úbytkom takmer 90 tisíc. Nasledujúce dve epizódy, obe maximálne s 300-tisícovou základňou samostatne, dosiahli podľa bilančného prehľadu *[[Trend (slovenské periodikum)|Trendu]]* iba na druhú a tretiu priečku, respektíve štvrtú podľa analýzy MediaKlik.sk. Záverečná dvojica septembrových dielov zaznamenala ďalšiu stratu divákov; obsadili tak piatu (240 tis.) či v prípade šiesteho, siedmu pozíciu (208 tis.). Takmer totožnú sledovanosť mali aj kapitoly zo 4. októbra, ktoré s 10-tisícovým nárastom skončili na štvrtom (251 tis.) a siedmom mieste (217 tis.), kým posledný „duel“ seriálových častí o týždeň neskôr, už na siedmom (225 tis.) versus ôsmom (215 tis.).

Žiadna z epizód odvysielaných už štandardne či v neskoršom slote, neprekročila 200-tisícovú hranicu. Prvá v poradí, a to z 18. októbra, vyprodukovala na deviatej priečke i historicky najnižší výkon (191 tis.); obdobne tak nadchádzajúca (198 tis.) či zo Všechsvätých (183 tis.), aj keď tá sviatočná zo siedmeho miesta. Na najspodnejšej pozícii rebríčka Top 10 skončila časť z 8. novembra (176 tis.), kdežto zvyšné dve už zo sledovaného prehľadu vypadli (ich potenciálny výkon sa odhaduje na maximálne 161 tis. divákov u predposlednej, kým 151 tis. u záverečnej).

### Recenzie
Kultúrny redaktor denníka *[[SME]]* Daniel Bernát vo svojej predbežnej recenzii, publikovanej v deň premiéry, nazval seriál „drámou v jednej miestnosti“ s málom prostredí a mnohými výsluchmi. Zároveň v nej vyjadril očakávanie, že sa jeho spád bude pravdepodobne pozvoľna zlepšovať. 

Obdobne – presnejšie „komorným dianím sústredeným na jedného epizódneho hrdinu čisto v prostredí výsluchovej miestnosti“ – dielo okomentoval tiež napríklad mediálny portál MediaBoom.sk. Ten v zastúpení divákov dodatočne vyzdvihol „prácu s psychológiou postáv na úkor silenej akcie či herecké výkony“ na čele s Mauréry.

Radovan Vávra z MediaKlik.sk označil výsledok za „skutočnú televíznu lahôdku“ a „zásah do čierneho“, podčiarkujúc talent hlavnej ženskej protagonistky, tak hosťujúceho Martina Spišáka. Kým obsadenie Mauréry označil okrem iného za „fantastickú voľbu“, v prípade detského herca komplimentoval jeho „dychberúci výkon“. S výnimkou menších kulisových nedostatkov, Vávra takisto vychvaľoval hudobné a vizuálne spracovanie diela, jeho tempo, samotnú minutáž, monotónnosť akčných scén či ich minimalizmus.

Editorka webu StartitUp.sk Natália Stašíková, táto rovnako ocenila herecký prejav Mauréry – predovšetkým jej civilný prednes; mala však výhrady k nedostatočnej vzájomnej chémii predstaviteľov ústrednej seriálovej dvojice (Mauréry/Vaculík) a takisto nepresvedčivému stvárneniu vyšetrovateľky v podaní Morávkovej. Za pozitívum označila nepredvídateľnost deja.

Eva Zálešáková, prispievajúca pre český SerialZone.cz, zhodnotila pilotnú epizódu napriemernými 70 %. Medzi najväčšie klady zaradila koncept série, ktorý prirovnala k TV antológii Netflix *Criminal*, hlavnú hrdinku i jej predstaviteľku, či prácu s napätím. Zvyšné postavy jej už prišli tzv. „do počtu“. Za rušivé považovala neprofesionálne vystupovanie vyšetrovateľa, bez prípadnej kritiky umelca ako takého.

## Poznámky


## Referencie

## Externé odkazy

* ''Prokurátorka'' na ČSFd
* ''Prokurátorka'' na IMDb
* ''Prokurátorka'' na serialzone.cz
* ''Prokurátorka'' na webe denníka *[[Pravda (slovenský denník)|Pravda]]*

Kategória:Slovenské televízne seriály
Kategória:Slovenské dramatické televízne seriály
Kategória:Slovenské kriminálne televízne seriály
Kategória:Televízne seriály TV JOJ
Kategória:Televízne seriály z roku 2022